Coba jelasin Zaman tembikar Mumun dari Korea Prasejarah dalam bahasa melayu dong

Masyarakat pertanian dan bentuk awal sosial-politik yang kompleks muncul dalam zaman tembikar Mumun (kk 1500-300 SM). Orang di selatan Korea mengamalkan ladang kering intensif dan pertanian padi dengan banyak tanaman pada Zaman Mumun Awal (1500-850 SM). Masyarakat pertama yang dipimpin oleh ketua-ketua muncul pada Mumun Pertengahan (850-550 SM), dan pengebumian elit yang pertama dapat dikesan ke Mumun Akhir (kk. 550-300 SM). Pengeluaran gangsa bermula pada Mumun Pertengahan dan menjadi semakin penting untuk digunakan dalam upacara dan politik masyarakat Mumun selepas 700 SM. Zaman Mumun menyaksikan kali pertama kampung-kampung menjadi besar, dan kemudian runtuh: beberapa contoh penting termasuk Songgung-ni, Daepyeong, dan Igeum-dong. Kehadiran pertukaran jarak jauh yang semakin meningkat, peningkatan konflik tempatan, dan pengenalan metalurgi gangsa dan besi adalah trend yang menandakan berakhirnya Mumun sekitar 300 SM.

Zaman Gangsa tiba di Korea bermula sekitar 800 SM, melalui sebaran dari China. Metalurgi gangsa belum menjadi berleluasa sehinggalah abad ke-4 SM dan tidak lama kemudian memberi laluan kepada peralihan kepada metalurgi ferus, lengkap pada sekitar abad ke-1 SM.